61
1 ⵉ ⵓⵎⴻⵇⵇⵔⴰⵏ ⵏ ⵉⵎⴻⵖⵏⴰⵊⴻⵏ. ⴰⴽ-ⴷ ⵓⵣⴻⵏⵣⵓⵏ ⵅ ⵉⴼⵉⵍⴰⵏ. ⵏ ⴷⴰⵡⵓⴷ.
2 ⴰ ⴰⵔⴻⴱⴱⵉ, ⵙⴻⵍ ⵉ ⵓⵍⴰⵖⵉ ⵉⵏⵓ,
ⵙⴻⵍ ⵎⵍⵉⵃ ⵉ ⵜⵥⴰⴵⵉⵜ ⵉⵏⵓ.
3 ⵣⵉ ⵟⵟⴰⵔⴼ ⴰⵏⴻⴳⴳⴰⵔ ⵏ ⵜⴻⵎⵎⵓⵔⵜ
ⵜⵜⵍⴰⵖⵉⵖ ⵅⴰⴽ,
ⵅⵎⵉ ⵉⵜⵜⴻⴼⵛⵉⵍ ⵡⵓⵍ ⵉⵏⵓ.
ⵏⴷⴻⵀ ⴰⵢⵉ ⵅ ⵉⵊⵊ ⵏ ⵊⵊⴰⵔⴼ ⵢⵓⵄⵍⴰⵏ ⵅⴰⴼⵉ.
4 ⵎⴰⵖⴰⵔ ⵛⴻⴽ ⴷ ⴰⵎⵛⴰⵏ ⵏ ⵜⴰⵔⴻⵡⵍⴰ ⵉ ⵏⴻⵛⵛ,
ⴷ ⵍⴱⵓⵔⵊ ⵉⵊⴻⵀⴷⴻⵏ ⴹⵉⴷⴷ ⵉ ⵍⴻⵄⴷⵓ.
5 ⵏⴻⵛⵛ ⴰⴷ ⵇⵇⵉⵎⴻⵖ
ⴷⴻⴳ ⵓⵇⵉⴹⵓⵏ ⵏⵏⴻⵛ ⵉ ⵍⴻⴱⴷⴰ,
ⴰⴷ ⴰⵔⴻⵡⵍⴻⵖ
ⵙⴰⴷⵓ ⵓⴷⵓⵔⵔⵉ ⵏ ⵡⴰⴼⵔⵉⵡⴻⵏ ⵏⵏⴻⵛ. ⵙⵉⵍⴰⵀ.
6 ⵎⴰⵖⴰⵔ ⵛⴻⴽ, ⴰ ⴰⵔⴻⴱⴱⵉ,
ⵜⴻⵙⵍⵉⴷ ⵖⴰⵔ ⵍⵡⵓⵄⵓⴷ ⵉⵏⵓ.
ⵛⴻⴽ ⵜⴻⵡⵛⵉⴷ ⴰⵢⵉ ⵜⴰⵙⵖⴰⵔⵜ
ⵏ ⵢⵉⵏⵏⵉ ⵉⵜⵜⴻⴳⴳⵯⴻⴷⴻⵏ ⵉⵙⴻⵎ ⵏⵏⴻⵛ.
7 ⴰⵔⵏⵉ ⵄⴰⴷ ⵓⵙⵙⴰⵏ ⵅ ⵡⵓⵙⵙⴰⵏ ⵏ ⵓⵊⴻⴵⵉⴷ,
ⴻⵊⵊ ⴰⴷ ⴰⵔⴻⴷⴼⴻⵏ ⵉⵙⴻⴳⴳⵯⵓⵙⴰ ⵏⵏⴻⵙ
ⵉⵊⵊ ⵉ ⵡⴻⵏⵏⴻⵖⵏⵉ
ⴰⵎ ⵊⵊⵉⵍ ⵉⴹⴼⴰⵔ ⵓⵎⴰⵙ.
8 ⵏⴻⵜⵜⴰ ⴰⴷ ⵉⵇⵇⵉⵎ
ⵣⵣⴰⵜ ⵉ ⵡⵓⴷⴻⵎ ⵏ ⴰⵔⴻⴱⴱⵉ ⵉ ⵍⴻⴱⴷⴰ.
ⴰⴷ ⵅⴰⵙ ⵜⴻⵃⴹⴰ
ⵜⴰⵎⴻⵅⵙⵉⵡⵜ ⵉⵛⴻⵡⵡⴰⵔⴻⵏ ⴷ ⵍⴰⵎⴰⵏ.
9 ⵅⴻⵏⵏⵉ ⴰⴷ ⵣⴻⵀⵀⴷⴻⵖ ⵉ ⵢⵉⵙⴻⵎ ⵏⵏⴻⵛ ⵉ ⵍⴻⴱⴷⴰ,
ⵃⵉⵎⴰ ⴰⴷ ⴽⴻⵎⵎⵍⴻⵖ ⵍⵡⵓⵄⵓⴷ ⵉⵏⵓ,
ⴰⵙⵙ ⴰⵡⴰⵔⵏⵉ ⵓⵎⴰⵙ.