| ⵍⵄⴰⵀⴷ ⴰⵇⴷⵉⵎ - ⵜⵜⴰⵡⵔⴰⵜ ⴷ ⵣⵣⴻⴱⵓⵔ ⴷ ⵉⵏⴰⴱⵉⵢⵢⴻⵏ
ⵏⵏⵓⵎⵔⵓ | ⵉⵙⴻⵎ ⴷ ⴰⵇⵓⴹⴰⴹ | ⵉⵙⴻⵎ ⴷ ⴰⵇⵓⴹⴰⴹ | ⵜⵜⴰⵡⵔⴰⵜ ⵏⵉⵖ ⵛⵛⴰⵔⵉⵄⴰ (5 ⵉⴷⵍⵉⵙⴻⵏ ⵏ ⵎⵓⵙⴰ)
1 | ⴰⵎⵥ. | ⴰⵎⴻⵥⵡⴰⵔⵓ | ⴰⵔⴻⴱⴱⵉ ⵉⵅⵍⴻⵇ-ⴷⴷ ⵉⵊⴻⵏⵡⴰⵏ ⴷ ⵜⴻⵎⵎⵓⵔⵜ - ⵜⵜⴰⵔⵉⵅ ⵏ ⴰⴷⴰⵎ, ⵏⵓⵃ, ⵉⴱⵔⴰⵀⵉⵎ, ⵉⵙⵃⴰⵇ, ⵢⴰⵄⵇⵓⴱ (ⴰⵔⴻⴱⴱⵉ ⵉⵙⴻⵎⵎⴰ ⵜ ‘ⵉⵙⵔⴰⵢⵉⵍ’), ⵢⵓⵙⵓⴼ ⴷ ⵉⵃⴻⵏⵊⵉⵔⴻⵏ ⵉⵏⵏⴻⵖⵏⵉ ⵏ ⵢⴰⵄⵇⵓⴱ, ⵜⴰⵔⵡⴰ ⵏ ⵉⵙⵔⴰⵢⵉⵍ
2 | ⵓⴼ. | ⵓⴼⵓⵖ | ⵓⴼⴼⵓⵖ ⵏ ⴰⵢⵜ ⵏ ⵉⵙⵔⴰⵢⵉⵍ ⵥⵉ ⵎⵉⵚⵔⴰ ⵙ ⵓⴼⵓⵙ ⵏ ⵎⵓⵙⴰ ⴰⴷⵔⴰⵔ ⵏ ⵙⵉⵏⴰ ⴷ ⵜⵜⴰⵡⵔⴰⵜ ⵍⴻⴱⵏⵉ ⵏ ⵓⵇⵉⴹⵓⵏ ⵉⵇⴻⴷⴷⵙⴻⵏ ⴷ ⵎⴰⵔⵔⴰ ⵎⵉⵏ ⴷⴰⵢⴻⵙ
3 | ⵍⴰⵡⵉ | ⵍⴰⵡⵉ | ⵅ ⵜⵉⵖⴰⵔⵚⴰ (ⴷⴷⴱⴰⵢⴻⵃ) ⴷ ⵍⵅⴻⴷⵎⴻⵜ ⵏ ⵉⴽⴻⵀⵀⴰⵏⴻⵏ ⴷ ⵍⴼⴰⵔⴰⵢⵉⴹ ⵥⵉ ⵊⵊⵉⵀⴻⵜ ⵏ ⵍⵅⴻⴷⵎⴻⵜ ⵏⵙⴻⵏ
4 | ⵍⵅⵍ. | ⴷⵉ ⵍⴻⵅⵍⴰ | ⴰⵜⴻⵍⵍⴻⵄ ⵏ ⴰⵢⵜ ⵏ ⵉⵙⵔⴰⵢⵉⵍ ⵉ ⵍⵎⵉⵊⴰⵍ ⵏ 40 ⵉⵙⴻⴳⴳʷⵓⵙⴰ ⴷⵉ ⵍⴻⵅⵍⴰ
5 | ⴰⵄⵡⴷ. | ⴰⵄⴰⵡⴻⴷ | ⴰⴼⴻⵙⵙⴰⵔ ⵏ ⵜⵜⴰⵡⵔⴰⵜ ⵉ ⵜⵡⴰⵍⴰ ⵡⵉⵙⵙ ⵜⵏⴰⵢⴻⵏ
ⵉⴷⵍⵉⵙⴻⵏ ⵏ ⵓⵎⴻⵣⵔⵓⵢ
6 | ⵢⴰⵛ. | ⵢⴰⵛⵓⵡⴰ | ⵓⴹⵓⴼ ⵏ ⵜⴻⵎⵎⵓⵔⵜ ⴽⴻⵏⵄⴰⵏ ⴷ ⵍⵡⴰⵔⵜ
7 | ⵍⵇⴹ. | ⵍⵇⵓⴹⴰⵜ | ⵍⵡⴻⵇⵜ ⵏ ⵍⵇⵓⴹⴰⵜ ⵏⵏⵉ ⵉⵃⴻⴽⴽⵎⴻⵏ ⵍⴳⴻⵏⵙ ⵏ ⵉⵙⵔⴰⵢⵉⵍ, ⴼⴻⴽⴽⴻⵏ ⵜⴻⵏⵜ ⵥⴻⴳ ⵉⴼⴰⵙⵙⴻⵏ ⵏ ⵍⵄⴻⴷⵢⴰⵏ ⵏⵙⴻⵏ: ⵄⵓⵜⵏⵉⵢⵉⵍ, ⵉⵀⵓⴷ, ⴱⴰⵔⴰⴽ, ⴷⵉⴱⵓⵔⴰ, ⵊⵉⴷⵢⵓⵏ, ⴰⴱⵉⵎⴰⵍⵉⴽ, ⵜⵓⵍⴰⵄ, ⵢⴰ’ⵉⵔ, ⵢⵉⴼⵜⴰ, ⵛⴰⵎⵛⵓⵏ
8 | ⵔⴰⵄ. | ⵔⴰⵄⵓⵜ | ⵜⴰⵎⵖⴰⵔⵜ ⵏ ⵜⴻⵎⵎⵓⵔⵜ ⵏ ⵎⵓ’ⴰⴱ ⵜⴻⵎⵍⴻⵛ ⴰⴽ-ⴷ ⴱⵓⵄⴰⵥ ⵥⵉ ⵜⴻⵇⴱⵉⵞ ⵏ ⴷⴰⵡⵓⴷ
9 & 10 | ⵚⵎ. | 1 & 2 ⵚⴰⵎⵡⵉⵍ | ⴰⵏⴰⴱⵉ ⴷ ⵓⴽⴻⵀⵀⴰⵏ ⵚⴰⵎⵡⵉⵍ ⴷ ⵉⵊⴻⴵⵉⴷⴻⵏ ⵉⵎⴻⵥⵡⵓⵔⴰ ⵏ ⵉⵙⵔⴰⵢⵉⵍ: ⵛⴰⵡⵓⵍ, ⴷⴰⵡⵓⴷ ⴷ ⵙⵓⵍⵉⵎⴰⵏ
11 & 12 | ⵉⵊ. | 1 & 2 ⵉⵊⴻⴵⵉⴷⴻⵏ | ⴰⵎⴻⵥⵔⵓⵢ (ⵜⵜⴰⵔⵉⵅ) ⵏ ⵉⵊⴻⴵⵉⴷⴻⵏ ⵏ ⵉⵙⵔⴰⵢⵉⵍ
13 & 14 | ⵉⵎ. | 1 & 2 ⵉⵎⴻⵥⵔⵓⵢⴻⵏ | ⴰⵎⴻⵥⵔⵓⵢ (ⵜⵜⴰⵔⵉⵅ) ⵏ ⵉⵊⴻⴵⵉⴷⴻⵏ ⵏ ⵉⵙⵔⴰⵢⵉⵍ
15 | ⵄⵉⵥ. | ⵄⵉⵥⵔⴰ | ⴰⴽⴻⵀⵀⴰⵏ ⵄⵉⵥⵔⴰ ⵉⵄⵇⴻⴱ-ⴷⴷ ⵖⴰⵔ ⵓⵔⵛⴰⵍⵉⵎ ⴰⵡⴰⵔⵏⵉ ⵍⵎⴻⵏⴼⴰ ⵖⴰⵔ ⴱⴰⴱⵉⵍ, ⴰⵡⴰⵔⵏⵉ 70 ⵉⵙⴻⴳⴳʷⵓⵙⴰ ⵏ ⵜⵎⴻⵃⴱⴰⵙⵜ ⴷⵉ ⴱⴰⴱⵉⵍ
16 | ⵏⴰⵃ. | ⵏⴰⵃⴰⵎⵢⴰ | ⵏⴰⵃⴰⵎⵢⴰ, ⴰⵎⵙⴻⵅⵅⴰⵔ ⴷ ⵓⴷⴰⵢ ⵏ ⵓⵊⴻⴵⵉⴷ ⵏ ⵍⴼⵓⵔⵙ ⵉⵟⵟⴻⴼ ⵜⵜⴻⵙⵔⵉⵃ ⵎⴰⵀⴻⵏⴷ ⴰⴷ ⵉⴱⵏⴰ ⵍⴻⵃⵢⵓⴹ ⵏ ⵓⵔⵛⴰⵍⵉⵎ ⵄⴰⵡⴻⴷ
17 | ⵉⵙⵜ. | ⵉⵙⵜⵉⵔ | ⵉⵙⵜⵉⵔ, ⵜⴰⵊⴻⴵⵉⴷⵜ ⵜⵓⴷⴰⵛⵜ ⵜⴻⴷⵡⴻⵍ ⴷ ⵜⴻⵎⵖⴰⵔⵜ ⵏ ⵍⵃⴰⴽⴻⵎ ⵍⴼⵓⵔⵙ ⴰⵙⴻⵏⵊⴻⵎ ⵏ ⵎⴰⵔⵔⴰ ⵡⵓⴷⴰⵢⴻⵏ ⵥⴻⴳ ⵉⴼⴰⵙⵙⴻⵏ ⵏ ⵃⴰⵎⴰⵏ ⵡⴻⵏⵏⵉ ⵥⵉ ⵊⵊⵉⵍ ⵏ ⴰⵅⴰⵅ, ⴰⵊⴻⴵⵉⴷ ⵏ ⵄⴰⵎⴰⵍⵉⵇ ⴷ ⵉⵄⴰⵎⴰⵍⵉⵇⵉⵢⵢⴻⵏ
ⵉⴷⵍⵉⵙⴻⵏ ⵏ ⵛⵛⵉⵄⵔ
18 | ⴰⵢⵓⴱ | ⴰⵢⵓⴱ | ⴰⵎⴻⵥⵔⵓⵢ ⵏ ⵚⵚⴰⴱⵔ ⵏ ⴰⵢⵓⴱ ⴷⵉ ⵎⵉⵏ ⴷ ⴰⵙ ⵉⵎⵙⴰⵔⴻⵏ
19 | ⵉⵥⵀⴷ. | ⵉⵥⴻⵀⵀⵉⴷⴻⵏ | ⵉⵥⵍⴰⵏ ⵏ ⴷⴰⵡⵓⴷ ⵉ ⵢⵓⵔⴰ ⵉ ⵉⵎⵖⴻⵏⵏⴰⵊⴻⵏ ⴷⵉ ⵣⵥⴰⵡⴻⵛⵜ ⵜⴰⵎⴻⵇⵇⵔⴰⵏⵜ
20 | ⴰⵡⵍⵏ. | ⴰⵡⴰⵍⴻⵏ ⵉⵡⴻⵥⵏⴻⵏ | ⴰⵡⴰⵍⴻⵏ ⵉⵡⴻⵥⵏⴻⵏ ⵏ ⵓⵊⴻⴵⵉⴷ ⵏ ⵙⵓⵍⵉⵎⴰⵏ
21 | ⴰⵎⴱ. | ⴰⵎⴱⴰⵔⵔⴻⵃ | ⴰⵎⴱⴰⵔⵔⴻⵃ ⵢⴰⵔⴻⵥⵥⵓ ⴷⵉ ⵜⵓⴷⴰⵔⵜ ⵏ ⴱⵏⴰⴷⴻⵎ
22 | ⵉⵥⵍⵉ | ⵉⵥⵍⵉ ⵅ ⵉⵥⵍⴰⵏ | ⵉⵥⵍⵉ ⵏ ⵜⴰⵢⵔⵉ ⵏⵏⵉ ⵉⴵⴰⵏ ⵊⴰⵔ ⵓⵊⴻⴵⵉⴷ ⵙⵓⵍⴰⵢⵎⴰⵏ ⴷ ⵜⴻⵙⵍⵉⵜ ⵏⵏⴻⵙ
ⵉⴷⵍⵉⵙⴻⵏ ⵏ 4 ⵉⵏⴰⴱⵉⵢⵢⴻⵏ ⵉⵎⴻⵇⵇⵔⴰⵏⴻⵏ
23 | ⵉⵛⴰ. |  | ⵉⵛⴰⵄⵢⴰ ⴰⵏⴰⴱⵉ ⴷⵉ ⵉⵙⵔⴰⵢⵉⵍ ⴷⴻⴳ ⵡⵓⵙⵙⴰⵏ ⵏ ⵉⵊⴻⴵⵉⴷⴻⵏ ⵏ ⵉⵙⵔⴰⵢⵉⵍ. ⵢⵓⵔⴰ ⴰⵟⵟⴰⵙ ⵅ ⴰⵎⵙⴻⵅⵅⴰⵔ ⵏ ⵙⵉⴷⵉ, ⵉⵅⵙ ⴰⴷ ⵢⵉⵏⵉ ⵍⵎⴰⵙⵉⵃ ⵡⴻⵏⵏⵉ ⵉ ⵖⴰ ⵉⵙⵙⴻⵏⵊⵎⴻⵏ ⵍⴳⴻⵏⵙ ⵏⵏⴻⵙ ⵉⵙⵔⴰⵢⵉⵍ. ⵉⴷⴷⴰⵔ ⵉⵛⴰⵄⵢⴰ ⵄⵍⴰⵢⴻⵏ 700 ⵉⵙⴻⴳⴳʷⵓⵙⴰ ⵇⴱⴻⵍ ⵍⵎⴰⵙⵉⵀ. ⴰⵡⴰⵍⴻⵏ ⵏⵏⴻⵙ ⴰⵎ ⵉⵊⵊ ⵏ ⵢⴻⵖⵥⴰⵔ ⵏ ⵏⵏⵓⴱⵓⵡⴰⵜ ⵙⵙⵜⴻⴱⵀⵜⴻⵏⵜ ⴱⵏⴰⴷⴻⵎ.
24 | ⵉⵔⵎ. |  | ⵉⵔⵎⵉⵢⴰ ⴷ ⴰⵏⴰⴱⵉ ⴷⵉ ⵉⵙⵔⴰⵢⵉⵍ ⵉ ⵉⵡⴻⴷⴷⴻⴱ ⴰⵟⵟⴰⵙ ⴷⴻⴳ ⵡⵓⵙⵙⴰⵏ ⵉⵏⴻⴳⴳⵓⵔⴰ ⵏ ⵜⴳⴻⵍⴷⵉⵜ ⵏ ⵉⵙⵔⴰⵢⵉⵍ, ⴷⴻⴳ ⵡⵓⵙⵙⴰⵏ ⵓⵥⵥⵍⴻⵏ ⵅⴰⵙⴻⵏ ⵖⴰⵔ ⴱⴰⴱⵉⵍ.
25 | ⵉⴳⵊⴷ. | ⵉⵥⵍⴰⵏ ⵙ ⵉⵇⴻⵊⴷⵓⵔⴻⵏ ⵏ ⵉⵔⵎⵉⵢⴰ | ⴰⵏⴰⴱⵉ ⵉⵔⵎⵉⵢⴰ ⵉⵛⵛⴰⵜ ⴰⴳⴻⵊⴷⵓⵔ ⵅ ⵓⵔⵛⴰⵍⵉⵎ ⵥⵉ ⵙⵙⵉⴱⴱⴻⵜ ⵏ ⵍⵎⴻⵏⴼⴰ ⵖⴰⵔ ⴱⴰⴱⵉⵍ ⵏ ⵉⵎⴻⵥⴷⴰⵖ ⵏⵏⴻⵙ
26 | ⵃⵉⵥ. | ⵃⵉⵥⵇⵉⵢⴰⵍ | ⵃⵉⵥⵇⵉⵢⴰⵍ ⴷ ⴰⵏⴰⴱⵉ-ⴰⴽⴻⵀⵀⴰⵏ ⴰⵎⴻⵇⵇⵔⴰⵏ ⵏ ⵉⵙⵔⴰⵢⵉⵍ ⴷⴻⴳ ⵡⵓⵙⵙⴰⵏ ⵏ ⵜⵎⴻⵃⴱⴰⵙⵜ ⵏ ⵉⵙⵔⴰⵢⵉⵍ ⴷⵉ ⵍⵎⴻⵏⴼⴰ ⴷⵉ ⴱⴰⴱⵉⵍ - ⵉⵟⵟⴻⴼ ⵜⵉⵎⴻⵥⵔⴰ ⵜⵉⵎⴻⵇⵇⵔⴰⵏⵉⵏ ⵥⵉ ⴰⵔⴻⴱⴱⵉ ⵅ ⵣⵥⴰⵡⴻⵛⵜ ⵜⴰⵎⴻⵇⵇⵔⴰⵏⵜ ⴷⴻⴳ ⵡⵓⵙⵙⴰⵏ ⵏⵏⵉ ⵓ ⴷⴻⴳ ⵡⵓⵙⵙⴰⵏ ⵉ ⴷⴷ ⵖⴰ ⵢⴰⵙⴻⵏ ⵅⵎⵉ ⴷⴷ ⵖⴰ ⵉⵄⵇⴻⴱ ⵍⵎⴰⵙⵉⵃ ⵖⴰⵔ ⴷⴷⵓⵏⴻⵛⵜ ⴰⴽ-ⴷ ⵉⵎⵇⴻⴷⴷⴰⵙⴻⵏ ⵏⵏⴻⵙ
27 | ⴷⴰⵏ. | ⴷⴰⵏⵢⴰⵍ | ⴷⴰⵏⵉⵢⴰⵍ ⴷ ⴰⵏⴰⴱⵉ ⵥⵉ ⵉⵙⵔⴰⵢⵉⵍ ⴷⴻⴳ ⵡⵓⵙⵙⴰⵏ ⵏ ⵍⵎⴻⵏⴼⴰ ⵖⴰⵔ ⴱⴰⴱⵉⵍ. ⵉⴷⴷⴰⵔ ⴷⴰⵏⵉⵢⴰⵍ ⴷⴻⴳ ⵡⵓⵙⵙⴰⵏ ⵏ ⵉⵊⴻⴵⵉⴷⴻⵏ ⵏ ⴱⴰⴱⵉⵍ ⴷ ⵍⴼⵓⵔⵙ ⵓ ⵉⵇⵇⵉⵎ ⵅ ⵍⴽⵓⵔⵙⵉ ⵏ ⵚⵚⵓⵍⵟⴰ ⵥⴻⴳ ⵓⵎⴻⵥⴰⵔⵓ ⴰⵍ ⵓⵏⴻⴳⴳⴰⵔⵓ. ⵏⵏⵓⴱⵓⵡⴰⵜ ⵏⵏⴻⵙ ⴰⵇⴰ-ⵜⴻⵏⵜ ⵅ ⵍⴻⵃⴽⴰⵎⴰⵜ ⵏ ⴷⴷⵓⵏⴻⵛⵜ-ⴰ ⵉ ⵖⴰ ⵜⵜⵡⴰⵀⴻⴷⵎⴻⵏⵜ ⵙ ⵉⵊⵊ ⵏ ⵡⴻⵥⵔⵓ ⴷ ⴰⵎⴻⵥⵢⴰⵏ ⵉ ⵖⴰ ⵉⵡⴹⴰⵏ ⵥⴻⴳ ⵉⵊⵊ ⵏ ⵡⴻⴷⵔⴰⵔ ⵢⵓⵄⵍⴰⵏ ⵓ ⴰⵥⵔⵓ ⵏⵏⵉ ⴷ ⵜⴰⴳⴻⵍⴷⵉⵜ ⵏ ⵍⵎⴰⵙⵉⵃ ⵉ ⴷⴷ ⵖⴰ ⵢⴰⵙⴻⵏ
ⵉⴷⵍⵉⵙⴻⵏ ⵏ 12 ⵉⵏⴰⴱⵉⵢⵢⴻⵏ ⵉⵎⴻⵥⵢⴰⵏⴻⵏ
28 | ⵀⵓⵛ. | ⵀⵓⵛⵉⵄⴰ | ⵎⴰⵎⵎⴻⵛ ⵜⴻⴷⵡⴻⵍ ⵜⴰⵎⵖⴰⵔⵜ ⵏ ⵀⵓⵛⵉⵄⴰ ⴷ ⴰⵎⴻⴷⵢⴰ ⵏ ⵉⵙⵔⴰⵢⵉⵍ. ⴰⵔⴻⴱⴱⵉ ⵉⵃⴻⵙⵙⴻⴱ-ⴷⴷ ⵉⵙⵔⴰⵢⵉⵍ ⴷ ⵜⴰⵎⵖⴰⵔⵜ ⵏⵏⴻⵙ
29 | ⵢⵓⵡ. | ⵢⵓⵡⵉⵍ | ⵍⵃⵓⴽⵎ ⵉⵙⵙⴰⴳⴳʷⴰⴷⴻⵏ ⵅ ⵎⴰⵔⵔⴰ ⴷⴷⵓⵏⴻⵛⵜ
30 | ⵄⴰⵎ. | ⵄⴰⵎⵓⵙ | ⵍⵃⵓⴽⵎ ⵅ ⵜⵉⵎⵎⵓⵔⴰ ⵉ ⴷ ⴰⵙ ⴷⴷ-ⵉⵏⵏⴹⴻⵏ ⵉ ⵉⵙⵔⴰⵢⵉⵍ ⵓ ⵅ ⵉⵙⵔⴰⵢⵉⵍ ⵙⵉⵎⴰⵏⵜ ⵏⵏⴻⵙ - ⵅⴻⵎⵙⴰ ⵏ ⵜⵉⵎⴻⵥⵔⴰ ⵉ ⴷ ⴰⵙ ⵉⵡⵛⴰ ⴰⵔⴻⴱⴱⵉ
31 | ⵄⵓⴱ. | ⵄⵓⴱⴰⴷⵢⴰ | ⵏⵏⵓⴱⵓⵡⴰ ⵅ ⵉⴷⵓⵎ
32 | ⵢⵓⵏ. | ⵢⵓⵏⵓⵙ | ⵍⵓⵎⵓⵔ ⵏ ⵙⵉⴷⵉ ⵉ ⵢⵓⵏⵓⵙ ⵎⴰⵃⴻⵏⴷ ⴰⴷ ⵉⴱⴰⵔⵔⴻⵃ ⵙ ⵍⵃⵓⴽⵎ ⵏ ⴰⵔⴻⴱⴱⵉ ⵅ ⵜⴻⵏⴷⵉⵏⵜ ⵏ ⵏⵉⵏⵡⴰ - ⵜⵜⵓⴱⴻⵜ ⵏ ⵏⵉⵏⵡⴰ
33 | ⵎⵉⵅⴰ | ⵎⵉⵅⴰ | ⵍⵀⵓⴽⵎ ⵅ ⵙⴰⵎⴰⵔⵢⴰ ⴷ ⵓⵔⵛⴰⵍⵉⵎ - ⵅ ⵡⴻⵄⴷⴻⵍ ⵏ ⵉⵙⵔⴰⵢⵉⵍ ⴷⵉ ⵍⵡⴻⵇⵜ ⵉ ⴷⴷ ⵖⴰ ⵢⴰⵙⴻⵏ - ⴰⴼⴻⴽⴽⵉ ⵏ ⵓⵔⵛⴰⵍⵉⵎ - ⵓⵔⵛⴰⵍⵉⵎ ⴰⴷ ⵜⵉⵍⵉ ⵍⵄⴰⵚⵉⵎⴰ ⵏ ⵍⴻⵃⴽⴰⵎⴻⵜ ⵏ ⵍⵎⴰⵙⵉⵃ
34 | ⵏⵃⵎ. | ⵏⴰⵃⵓⵎ | ⵍⵃⵓⴽⵎ ⵅ ⵜⴻⵏⴷⵉⵏⵜ ⵏ ⵏⵉⵏⵡⴰ
35 | ⵃⴰⴱ. | ⵃⴰⴱⴰⵇⵇⵓⵇ | ⵍⵃⵓⴽⵎ ⵅ ⴱⴰⴱⵉⵍ ⴷ ⵍⴳⴻⵏⵙ ⵏⵏⴻⵙ ⵏ ⵉⴽⴰⵍⴷⴰⵏⵉⵢⵢⴻⵏ - ⵜⴰⵥⴰⴵⵉⵜ ⵏ ⵃⴰⴱⴰⵇⵇⵓⵇ
36 | ⵚⴰⴼ. | ⵚⴰⴼⴰⵏⵢⴰ | ⵍⵃⵓⴽⵎ ⴷⴻⴳ ⵡⴰⵙⵙ ⵏ ⵙⵉⴷⵉ - ⴰⵍⴰⵖⵉ ⵃⵉⵎⴰ ⴰⴷ ⵙⵙⵡⴰⴹⴹⵄⴻⵏ ⵍⴻⴳⵏⵓⵙ ⵥⵥⴰⵜ ⵉ ⴰⵔⴻⴱⴱⵉ: ⵖⴰⵥⵥⴰ, ⵎⵓ’ⴰⴱ, ⵄⴰⵎⵎⵓⵏ, ⵉⵜⵉⵢⵓⴱⵉⵢⴰ
37 | ⵃⴰⴳ. | ⵃⴰⴳⴳⴰⵢⵉ | ⴰⵙⴻⵊⵊⴻⵄ ⵉ ⵍⴻⴱⵏⵉ ⵏ ⵣⵥⴰⵡⴻⵛⵜ ⵉⵇⴻⴷⴷⵙⴻⵏ ⴷⵉ ⵓⵔⵛⴰⵍⵉⵎ ⵄⴰⵡⴻⴷ
38 | ⵣⴰⴽ. | ⵣⴰⴽⴰⵔⵉⵢⵢⴰ | ⵜⵉⵎⴻⵥⵔⴰ ⵉⵙⵙⵜⵜⴻⴱⵀⴻⵜⴻⵏ ⵏ ⵓⵏⴰⴱⵉ ⵣⴰⴽⴰⵔⵉⵢⴰ ⵎⵉⵏ ⵉ ⵖⴰ ⵉⵎⵙⴰⵔⴻⵏ ⵎⴰⵍⴰ ⴰⴷ ⴷⴷ-ⵉⵄⵇⴻⴱ ⵍⵎⴰⵙⵉⵀ ⵅ ⵡⴻⴷⵔⴰⵔ ⵏ ⵣⵥⵉⵜⵓⵏ ⵎⴰⵃⴻⵏⴷ ⴰⴷ ⵉⵃⴽⴻⵎ ⵥⵉ ⵓⵔⵛⴰⵍⵉⵎ ⵅ ⵎⴰⵔⵔⴰ ⴷⴷⵓⵏⴻⵛⵜ
39 | ⵎⴰⵍ. | ⵎⴰⵍⴰⵅⵉ | ⵎⴰⵍⴰⵅⵉ ⵉⵄⵍⴻⵎ ⵍⴳⴻⵏⵙ ⵙ ⵏⵏⵓⴱⵓⵡⴰⵜ ⵉⴼⴰⵔⵥⴻⵏ
| ⵍⵄⴰⵀⴷ ⵏ ⵊⴷⵉⴷ - ⵍⴻⵅⴱⴰⵔ ⴰⵚⴻⴱⵃⴰⵏ ⵏⵉⵖ ⵍ’ⵉⵏⵊⵉⵍ
40 & 41 42 & 43 | ⵎⵜ. ⵎⴽ. ⵍⴽ. ⵢⵃ. | ⵍⴻⵅⴱⴰⵔ ⴰⵚⴻⴱⵃⴰⵏ ⵎⴰⵜⵜⴰ, ⵎⴰⵔⴽⵓⵙ, ⵍⵓⴽⴰ, ⵢⵓⵃⴰⵏⵏⴰ | ⴰⵔⴻⴱⵄⴰ ⵏ ⵉⵎⴻⵃⴷⴰⵔⴻⵏ ⵓⵔⵉⵏ ⴽⵓⵍ ⵉⵊⵊⴻⵏ ⵥⵥⴰⵢⵙⴻⵏ ⵎⴰⵔⵔⴰ ⵎⵉⵏ ⴷ ⴰⵙⴻⵎ ⵉⵎⵎⴻⵡⵛⴻⵏ ⵃⵉⵎⴰ ⴰⴷ ⵜ ⴰⵔⵉⵏ ⵅ ⵢⴻⵛⵛⵓ ⵍⵎⴰⵙⵉⵃ ⵥⴻⴳ ⵡⵓⵙⵙⴰⵏ ⵏ ⵓⵅⴻⵍⵇⴻⴹ ⵏⵏⴻⵙ ⴰⵍ ⵍⵎⴻⵡⵜ ⴷ ⵜⵏⵓⴽⵔⴰ ⵏⵏⴻⵙ ⴷ ⵜⵎⴻⴽⵙⵉⵜ ⵏⵏⴻⵙ ⵖⴰⵔ ⵓⵊⴻⵏⵏⴰ
44 | ⵍⴻⵅ. | ⵍⴻⵅⴷⴰⵢⴻⵎ ⵏ ⵔⵔⵓⵙⵓⵍ | ⴰⵎⴻⵥⵔⵓⵢ ⵏ ⵓⴱⴰⵔⵔⴻⵃ ⵏ ⵍ’ⵉⵏⵊⵉⵍ ⴷⵉ ⵓⵔⵛⴰⵍⵉⵎ ⵥⴻⴳ ⵓⵎⴻⵥⵡⴰⵔⵓ ⴰⵍ ⵓⵏⴻⴳⴳⴰⵔ ⵏ ⵍⴻⵃⴽⴰⵎⴻⵜ ⵏ ⵉⵔⵓⵎⴰⵏⵉⵢⵢⴻⵏ
ⵜⵉⴱⵔⴰⵜⵉⵏ ⵏ ⵔⵔⴰⵙⵓⵍ ⴱⵓⵍⵓⵙ ⵉ ⵜⵎⴻⵙⵎⵓⵏⵉⵏ ⵏ ⵍⵎⴰⵙⵉⵃ
45 | ⵔⵓⵎ. | ⵖⴰⵔ ⵔⵓⵎⴰ | ⵅ ⵓⵙⴻⵏⵊⴻⵎ ⵙ ⵍⵉⵎⴰⵏ ⴷⵉ ⵍⵎⴰⵙⵉⵀ ⵡⴰⵀⴰ, ⵡⴰⵔ ⵉⴵⵉ ⵙ ⵍⴻⵅⴷⴰⵢⴻⵎ ⵏ ⴷⴷⵉⵏ ⴰⵎ ⵡⴻⵅⵜⴰⵏ ⵏ ⵡⵓⴷⴰⵢⴻⵏ ⵏⵉⵖ ⵡⴻⴹⴼⴰⵔ ⵏ ⵛⵛⴰⵔⵉⵄⴰ. ⵉⵏⵏⵉ ⴰⵔⴻⵥⵥⵓⵏ ⴰⴷ ⴽⴻⵎⵎⵍⴻⵏ ⵛⵛⴰⵔⵉⵄⴰ ⵉⵜⵜⵅⴻⵚⵚⴰ ⴰⴷ ⵜⵜ ⴽⴻⵎⵎⵍⴻⵏ ⵇⴰⵄ, ⵎⴰⵛⴰ ⵏⵉⵜⵏⵉ ⵡⴰⵔ ⵥⴻⵎⵎⴰⵔⴻⵏ!
46 & 47 | 1 & 2 ⴽⵓⵔ. | ⵖⴰⵔ ⴽⵓⵔⵉⵏⵜⵓⵙ | ⵅ ⵡⴰⵟⵟⴰⵙ ⵏ ⵜⵎⴻⵙⵍⴰⵢⵉⵏ ⵉ ⵉⵜⵜⵀⵉⵎⴰⵏ ⵉ ⵉⵎⴰⵙⵉⵃⵉⵢⵢⴻⵏ ⴷⵉ ⴽⵓⵔⵉⵏⵜⵓⵙ: ⵜⵉⵖⵉⵜ ⵏ ⴰⵔⴻⴱⴱⵉ ⴷⵉ ⵍⵎⴰⵙⵉⵃ, ⵅ ⵎⴰⵛⵛⴰ, ⵅ ⵉⵎⵛⵓⴱⴱⴻⵛⴻⵏ ⵊⴰⵔ ⵍⵎⵓⵎⵉⵏⵉⵏ, ⵅ ⵍⴻⵎⵍⴰⵛ, ⵅ ⵡⴻⵏⵏⵉ ⵡⴰⵔ ⵖⴰⵔⴻⵙ ⴱⵓ ⵜⴻⵎⵖⴰⵔⵜ, ⵅ ⵍⵀⵓⵇⵓⵇ ⵏ ⵔⵔⵓⵙⵓⵍ, ⵅ ⴰⵔⵔⵓⵃ ⵉⵇⴻⴷⴷⵙⴻⵏ, ⵅ ⴰⵔⵔⵉⵎⴻⵜ ⵏ ⵍⵎⴰⵙⵉⵃ, ⵅ ⵜⴰⵏⵓⴽⵔⴰ ⵏ ⵍⵎⴰⵙⵉⵃ, ⵅ ⵜⵓⴷⴰⵔⵜ ⵏ ⴱⵓⵍⵓⵙ ⴰⵎ ⵔⵔⴰⵙⵓⵍ ⵏ ⵍⵎⴰⵙⵉⵃ ...
48 | ⴳⴰⵍ. | ⵖⴰⵔ ⴳⴰⵍⴰⵟⵢⴰ | ⴷⵉ ⵜⴻⴱⵔⴰⵜ-ⴰ ⵏⵓⴼⴰ ⴰⵟⵟⴰⵙ ⵅ ⵜⵓⴷⴰⵔⵜ ⵏ ⴱⵓⵍⵓⵙ ⵥⴻⴳ ⵡⴰⵎⵉ ⵉⴱⴷⴰ ⴰⴷ ⵉⴹⴼⴰⵔ ⵍⵎⴰⵙⵉⵃ ⵓ ⵎⴰⵎⵎⴻⵛ ⵉⴱⴰⵔⵔⴻⵃ ⵍ’ⵉⵏⵊⵉⵍ. ⴱⵓⵍⵓⵙ ⵉⵄⵍⴻⵎ ⵉ ⵢⴻⵏⵏⵉ ⴰⵔⴻⵥⵥⵓⵏ ⴰⴷ ⵙⵙⴻⵎⵖⴰⵔⴻⵏ ⴷⴻⴳ ⵢⵉⵅⴻⴼ ⵏⵙⴻⵏ, ⴷⴻⴳ ⵡⴻⵅⵜⴰⵏ ⵉ ⵖⴰⵔⵙⴻⵏ ⴷⴻⴳ ⵡⴻⵢⵙⵓⵎ ⵉ ⵡⴰⵔ ⵉⵏⴻⴼⴼⵄⴻⵏ. ⵓⴷⴰⵢ ⴷ ⵜⵉⴷⴻⵜⵜ ⵡⴻⵏⵏⵉ ⴷ ⵓⴷⴰⵢ ⵙ ⵡⵓⵍ
49 | ⴰⴼⴰ. | ⵖⴰⵔ ⴰⴼⴰⵙⵓⵙ | ⵜⴰⴱⵔⴰⵜ ⵜⴰⵚⴻⴱⵃⴰⵏⵜ ⵅ ⵍⵎⴰⵙⵉⵃ ⴷ ⵜⵓⴷⴰⵔⵜ ⵜⵎⴰⵙⵉⵃⴻⵛⵜ, ⵅ ⵍⴻⵎⵍⴰⵛ ⴷ ⵓⵎⴻⵏⵖⵉ ⴰⵔⵔⵓⵀⴰⵏⵉ ⵙ ⵜⵥⴰⴵⵉⵜ ⴷ ⵍⵉⵎⴰⵏ ⴷ ⵡⴰⵡⴰⵍ ⵏ ⴰⵔⴻⴱⴱⵉ
50 | ⴼⵉⵍ. | ⵖⴰⵔ ⴼⵉⵍⵉⴱⴱⵉ | ⵜⴰⴱⵔⴰⵜ ⵜⴰⵚⴻⴱⵃⴰⵏⵜ ⵅ ⵓⵡⴰⴹⴻⵄ ⵏ ⵍⵎⴰⵙⵉⵃ, ⵎⴰⵎⵎⴻⵛ ⵉⵙⵙⵡⴰⴹⴻⵄ ⵉⵅⴻⴼ ⵏⵏⴻⵙ ⴰⵍ ⵍⵎⴻⵡⵜ ⵅ ⵚⵚⴰⵍⵉⴱ
51 | ⴽⵓⵍ. | ⵖⴰⵔ ⴽⵓⵍⵓⵙⵙⵉ | ⵜⴰⴱⵔⴰⵜ ⵅ ⵍⴻⵎⵖⴰⵔⴻⵜ ⵏ ⵍⵎⴰⵙⵉⵃ ⵡⴻⵏⵏⵉ ⴷ ⴰⵎⴻⵏⵥⵓ ⵏ ⵎⴰⵔⵔⴰ ⵎⵉⵏ ⴷⴷ-ⵉⵜⵡⴰⵅⴻⵍⵇⴻⵏ ⵓⵛⴰ ⵓⵍⴰ ⴷ ⴰⵥⴻⴵⵉⴼ ⵏ ⵜⵎⴻⵙⵎⵓⵏⵜ, ⵜⴻⵏⵏⵉ ⴷ ⴰⵔⵔⵉⵎⴻⵜ ⵏ ⵍⵎⴰⵙⵉⵃ
52 & 53 | ⵜⵉⵙ. | ⵖⴰⵔ ⵜⵉⵙⵙⴰⵍⵓⵏⵉⴽⵉ | ⵜⴰⴱⵔⴰⵜ ⵏⵏⵉ ⴷⵉ ⵏⵓⴼⴰ ⴰⵟⵟⴰⵙ ⵅ ⵜⵡⴰⵙⵉⵜ ⵏ ⵍⵎⴰⵙⵉⵃ ⵓ ⵅ ⵎⴰⵎⵎⴻⵛ ⵉⵜⵜⵅⴻⵚⵚⴰ ⴰⴷ ⵜⵉⵍⵉ ⵜⵓⴷⴰⵔⵜ ⵏ ⵓⵎⴰⵙⵉⵃⵉ ⵏⵏⵉ ⵜ ⵉⵜⵜⵔⴰⵊⴰ
ⵜⵉⴱⵔⴰⵜⵉⵏ ⵏ ⵔⵔⴰⵙⵓⵍ ⴱⵓⵍⵓⵙ ⵉ ⵛⴰ ⵏ ⵉⵎⵙⴻⵅⵅⴰⵔⴻⵏ ⵉⵏⵏⴻⵖⵏⵉ ⵏ ⵍⵎⴰⵙⵉⵃ
54 & 55 | 1 & 2 ⵜⵎ. | ⵖⴰⵔ ⵜⵉⵎⵓⵜⵉⵢⵓ | ⵜⵉⵎⵓⵜⵉⵢⵓ, ⴰⵎⴻⵙⴻⵅⵅⴰⵔ ⵉⵄⵉⵥⵥⴻⵏ ⵉ ⴱⵓⵍⵓⵙ. ⴱⵓⵍⵓⵙ ⵉⵙⵙⴻⵍⵎⴻⴷ ⵜⵉⵎⵓⵜⵢⵓ ⵅ ⵎⴰⵎⵎⴻⵛ ⵉⵜⵜⵅⴻⵚⵚⴰ ⴰⴷ ⵉⵙⵙⴻⵍⵎⴻⴷ ⵜⵎⴻⵙⵎⵓⵏⵉⵏ ⵏ ⵍⵎⴰⵙⵉⵃ ⵃⵉⵎⴰ ⵡⴰⵔ ⵡⴻⴷⴷⴰⵔⴻⵏⵜ ⵥⴻⴳ ⵡⴻⴱⵔⵉⴷ ⵏ ⵍⵎⴰⵙⵉⵃ
56 | ⵜⵉⵜ. | ⵖⴰⵔ ⵜⵉⵜⵓⵙ | ⴱⵓⵍⵓⵙ ⵉⵙⵙⴻⵍⵎⴻⴷ ⵜⵉⵜⵓⵙ ⵥⵉ ⵊⵊⵉⵀⴻⵜ ⵏ ⵍⵅⴻⴷⵎⴻⵜ ⵏⴻⵙ ⵜⴻⴳⵥⵉⵔⵜ ⵏ ⴽⵔⵉⵜⴰ
57 | ⴼⵍⵎⵏ. | ⵖⴰⵔ ⴼⵉⵍⵉⵎⵓⵏ | ⵜⴰⴱⵔⴰⵜ ⵜⴰⵎⴻⵥⵢⴰⵏⵜ ⵏ ⴱⵓⵍⵓⵙ ⵉ ⴼⵉⵍⵉⵎⵓⵏ ⵅ ⵓⵏⵉⵙⵉⵎⵓⵙ, ⵉⵙⵎⴻⵖ ⵏ ⴼⵉⵍⵉⵎⵓⵏ ⵏⵏⵉ ⵥⵥⴰⵢⴻⵙ ⵢⴰⵔⵡⴻⵍ ⵎⴰⵛⴰ ⵖⴰⵔⴻⵙ ⴷⴷ-ⵉⵄⵇⴻⴱ
58 | ⵄⴱⵔ. | ⵖⴰⵔ ⵉⵄⵉⴱⵔⴰⵏⵉⵢⵢⴻⵏ | ⵜⴰⴱⵔⴰⵜ ⵜⴰⵚⴻⴱⵃⴰⵏⵜ ⵅ ⵍⴻⵎⵖⴰⵔⴻⵜ ⵏ ⵍⵎⴰⵙⵉⵃ ⵙⴻⵏⵏⴻⵊ ⵉ ⴽⵓⵍⵛⵉ: ⵙⴻⵏⵏⴻⵊ ⵉ ⵍⵎⴰⵍⴰⴽⴰⵜ, ⵙⴻⵏⵏⴻⵊ ⵉ ⵎⵓⵙⴰ, ⵙⴻⵏⵏⴻⵊ ⵉ ⵛⵛⴰⵔⵉⵄⴰ
| ⵜⵉⴱⵔⴰⵜⵉⵏ ⵏ ⵔⵔⵓⵙⵓⵍ ⵉⵏⵏⴻⵖⵏⵉ
59 | ⵢⴰⵄ. | ⵜⴰⴱⵔⴰⵜ ⵏ ⵢⴰⵄⵇⵓⴱ | ⵢⴰⵄⵇⵓⴱ ⵢⵓⵔⴰ ⵜⴰⴱⵔⴰⵜ-ⴰ ⵉ ⵡⵓⴷⴰⵢⴻⵏ ⵉⵎⴰⵙⵉⵃⵉⵢⵢⴻⵏ ⵉⵎⵟⴰⵔⵔⵛⴻⵏ ⵅ ⵚⵚⴰⴱⵔ ⵏ ⵍⵉⵎⴰⵏ, ⵅ ⵓⵡⴰⴹⴻⵄ, ⵅ ⵍⵉⵎⴰⵏ ⴷ ⵍⴻⵅⴷⴰⵢⴻⵎ, ⴷⴷⴻⵏⴱ ⵏ ⵢⵉⵍⴻⵙ ⵓ ⵅ ⵜⴰⵢⵔⵉ ⵊⴰⵔ ⵡⴰⵡⵎⴰⵜⴻⵏ
60 & 61 | ⴱⵓⵟ. | 2 ⵜⵉⴱⵔⴰⵜⵉⵏ ⵏ ⴱⵓⵟⵔⵓⵙ | ⴱⵓⵟⵔⵓⵙ ⵢⵓⵔⴰ ⵜⵉⴱⵔⴰⵜⵉⵏ ⵏⵏⴻⵙ ⵅ ⵜⵉⵎⴻⵙⵍⴰⵢⵉⵏ ⵉⴼⴰⵔⵥⴻⵏ: ⵅ ⵟⵟⴰⵄⴻⵜ ⵉ ⵚⵚⵓⵍⴰⵟⴰⵜ, ⵅ ⵍⴻⵎⵔⴰⵛ, ⵅ ⵚⵚⴰⴱⵔ ⴷⵉ ⵓⵎⴰⵔⵔⴻⵜ ⵓ ⵅ ⵜⵓⴷⴰⵔⵜ ⵜⴰⵎⴰⵙⵉⵃⴻⵛⵜ
62 & 63 & 64 | ⵢⵓⵃ. | 3 ⵜⵉⴱⵔⴰⵜⵉⵏ ⵏ ⵢⵓⵃⴰⵏⵏⴰ | ⵢⵓⵃⴰⵏⵏⴰ ⵢⵓⵔⴰ ⵜⵉⴱⵔⴰⵜⵉⵏ ⵏⵏⴻⵙ ⵅ ⵎⴰⵎⵎⴻⵛ ⵉ ⵖⴰ ⵢⵓⵢⵓⵔ ⵍⵎⵓⵎⵉⵏ ⴷⵉ ⵜⴼⴰⵡⵜ ⴷ ⵜⵉⴷⴻⵜⵜ ⵓ ⵅ ⵜⴰⵢⵔⵉ ⵊⴰⵔ ⵡⴰⵡⵎⴰⵜⴻⵏ
65 | ⵢⴰⵀ. | ⵜⴰⴱⵔⴰⵜ ⵏ ⵢⴰⵀⵓⴷⴰ | ⵢⴰⵀⵓⴷⴰ ⵉⵄⵍⴻⵎ ⵍⵎⵓⵎⵉⵏⵉⵏ ⵥⵉ ⵊⵊⵉⵀⴻⵜ ⵏ ⵢⴻⵏⵏⵉ ⴰⵔⴻⵥⵥⵓⵏ ⴰⴷ ⵖⴰⵔⵔⴻⵏ ⵍⵎⵓⵎⵉⵏⵉⵏ ⵙ ⵜⵖⵓⵔⵉ ⵏⵙⴻⵏ ⵉⵙⵙⵅⴰⵔⵔⵉⵇⴻⵏ ⵓ ⵙ ⵓⵙⵜⴻⵀⵥⵉ ⵏⵙⴻⵏ ⴰⵎ ⴹⴻⴼⴼⴰⵔⴻⵏ ⵎⵖⵉⵔ ⵜⵉⵥⵉ ⵏⵙⴻⵏ.
ⴰⵙⴰⵔⴳⴻⴱ ⵅ ⵎⵉⵏ ⵉ ⵖⴰ ⵢⵉⵍⵉ ⴷⴻⵖⵢⴰ
66 | ⴰⵙⴰ. | ⴰⵙⴰⵔⴳⴻⴱ | ⵍⴻⵡⵃⵉⵢ ⴰⵎⴻⵇⵇⵔⴰⵏ ⵉ ⵉⵡⵛⴰ ⵢⴻⵛⵛⵓ ⵍⵎⴰⵙⵉⵃ ⵙ ⵓⴼⵓⵙ ⵏ ⵍⵎⴰⵍⴰⴽ ⵏⵏⴻⵙ ⵉ ⵓⵎⵙⴻⵅⵅⴰⵔ ⵏⵏⴻⵙ ⵢⵓⵃⴰⵏⵏⴰ, ⵉⵊⵊ ⵏ ⵍⴻⵡⵃⵉⵢ ⵉ ⵥⵉ ⵉ ⴷ ⴰⵙ ⵉⵙⵙⴰⵔⴳⴻⴱ ⵍⵎⴰⵙⵉⵃ ⵅ ⵎⵉⵏ ⵉ ⵖⴰ ⵢⵉⵍⵉ ⴷⴻⴳ ⵡⵓⵙⵙⴰⵏ ⵉⵏⴻⴳⴳⵓⵔⴰ ⵅⵎⵉ ⴷⴷ ⵖⴰ ⵢⴰⵙ ⵏⴻⵜⵜⴰ ⵉ ⵜⵡⴰⵍⴰ ⵡⵉⵙⵙ ⵜⵏⴰⵢⴻⵏ ⵃⵉⵎⴰ ⴰⴷ ⵢⵉⵍⵉ ⴷ ⴰⵊⴻⴵⵉⴷ ⵅ ⵎⴰⵔⵔⴰ ⴷⴷⵓⵏⵏⵉⵜ