87
1 ⴰⵣⴻⵀⵀⴻⴷ, ⵉⵣⵍⵉ ⵏ ⴰⵢⵜ ⵏ ⵇⵓⵔⴰⵃ.
ⴷⵙⴰⵙ ⵏⵏⴻⵙ ⴰⵇⴰ-ⵜ ⵅ ⵉⴷⵓⵔⴰⵔ ⵉⵇⴻⴷⴷⵙⴻⵏ.
2 ⵙⵉⴷⵉ ⵉⵜⵜⴻⵅⵙ ⵜⵉⵡⵡⵓⵔⴰ ⵏ ⵚⵉⵀⵢⵓⵏ
ⴰⵟⵟⴰⵙ ⵅ ⵎⴰⵔⵔⴰ ⵜⵉⵣⴻⴷⴷⵖⵉⵏ ⵏ ⵢⴰⵄⵇⵓⴱ.
3 ⵜⵉⵎⴻⵙⵍⴰⵢⵉⵏ ⵢⵓⵄⵍⴰⵏ ⵇⵇⴰⵔⴻⵏ ⵅⴰⵎ,
ⴰ ⵜⴰⵏⴷⵉⵏⵜ ⵏ ⴰⵔⴻⴱⴱⵉ. ⵙⵉⵍⴰⵀ.
4 ⵏⴻⵛⵛ ⴰⴷ ⴱⴰⵔⵔⵃⴻⵖ ⵔⴰⵀⴰⴱ ⴷ ⴱⴰⴱⵉⵍ
ⵖⴰⵔ ⵢⵉⵏⵏⵉ ⵉ ⴷ ⴰⵢⵉ ⵉⵙⵙⵏⴻⵏ.
ⵅⵣⴰⵔ, ⴼⵉⵍⵉⵛⵉⵜ ⴷ ⵡⴻⵏⵏⵉ ⵣⵉ ⵚⵓⵔⵉ
ⴰⴽ-ⴷ ⵓⴽⵓⵛⵉ ...
‘ⵡⴰⵏⵉⵜⴰ ⵉⵜⵜⵡⴰⵅⴻⵍⵇⴻⴷ-ⴷⴷ ⴷⵉⵏ!’
5 ⵎⴰⵛⴰ ⵅ ⵚⵉⵀⵢⵓⵏ ⴰⴷ ⵉⵏⵉⵏ:
‘ⵉⵏⴰ ⵎⴰⵔⵔⴰ ⵜⵜⵡⴰⵅⴻⵍⵇⴻⵏ-ⴷⴷ ⴷⴰⵢⴻⵙ!’,
ⴰⵎⵄⵓⴵⵉ ⵅ ⴽⵓⵍⵛⵉ ⴰⴷ ⵜⵜ ⵉⵙⵙⴻⵎⵜⴻⵏ.
6 ⵙⵉⴷⵉ ⴰⴷ ⵉⵣⴻⵎⵎⴻⵎ ⴷⵉ ⵍⵉⵙⵜⴰ ⵏ ⵍⴻⴳⵏⵓⵙ:
‘ⵡⴰⵏⵉⵜⴰ ⵉⵅⵍⴻⵇ-ⴷⴷ ⴷⵉⵏ’. ⵙⵉⵍⴰⵀ.
7 ⵏⵉⵜⵏⵉ ⵜⵜⵖⴻⵏⵏⴰⵊⴻⵏ ⴰⵎ ⵛⴻⵟⵟⵃⴻⵏ:
‘ⵜⴰⵍⴰⵡⵉⵏ ⵉⵏⵓ ⵎⴰⵔⵔⴰ ⴷⴰⵢⴻⵎ!’